wannaphong/clean_thaiwikipedia huggingface dataset:
# ศูนย์ประชุมและแสดงสินค้านานาชาติเชียงใหม่
ศูนย์ประชุมและแสดงสินค้านานาชาติเชียงใหม่ หรือชื่ออย่างเป็นทางการคือ ศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา 5 ธันวาคม 2554 เป็นศูนย์ประชุมและนิทรรศการขนาดใหญ่ในจังหวัดเชียงใหม่ และเป็นศูนย์ประชุมที่มีขนาดใหญ่ที่สุดนอกเขตกรุงเทพมหานครและปริมณฑล 

ศูนย์ประชุมฯตั้งอยู่บนที่ดิน 326 ไร่ ณ ตำบลช้างเผือก อำเภอเมืองเชียงใหม่ บริเวณทิศใต้ของสนามกีฬาสมโภชเชียงใหม่ 700 ปี ก่อสร้างขึ้นด้วยงบประมาณ 3,024 ล้านบาทมติคณะรัฐมนตรี 29 กรกฎาคม 2551 อนุมัติวงเงินงบประมาณเบื้องต้นจำนวน 2,369,746,695.44 บาท และงบประมาณที่ได้รับเพิ่มเติมตามมติคณะรัฐมนตรี 15 พฤศจิกายน 2554  และเปิดใช้เมื่อ 26 เมษายน พ.ศ. 2556 

ในระยะเริ่มแรกอยู่ภายใต้การดูแลของสำนักงานปลัดกระทรวงการท่องเที่ยวและกีฬา ต่อมาได้โอนมาอยู่ภายใต้ความดูแลของสำนักงานพัฒนาพิงคนคร (องค์การมหาชน) เล่ม ๑๓๐ ตอนที่ ๑๕ ก. ๑๑ กุมภาพันธ์ ๒๕๕๖. และบริษัท ธนารักษ์พัฒนาสินทรัพย์ จำกัด ตามลำดับ

 ข้อมูลทั่วไป 
พื้นที่ส่วนหลักภายในศูนย์ประชุมและการแสดงสินค้านานาชาติ จังหวัดเชียงใหม่ แบ่งออกเป็น
 โถงต้อนรับ
 นิทรรศการ
 โถงนิทรรศการ (11,340 ม2)
 ลานนิทรรศการกลางแจ้ง (7,443 ม2)
 ห้องประชุมย่อย
 ความจุ 100, 150, 300 และ 750 ที่นั่ง
 อาคาร รวงผึ้ง
 อาคารภัตตาคารและศูนย์อาหาร

 การใช้งานที่สำคัญ 
 14 – 20 พฤษภาคม พ.ศ. 2556 : การประชุมระดับผู้นำด้านน้ำแห่งภูมิภาคเอเชีย-แปซิฟิก ครั้งที่ 2 
 12 – 28 สิงหาคม พ.ศ. 2557 : มหกรรมวิทยาศาสตร์และเทคโนโลยีแห่งชาติ 2557
 29 กรกฎาคม พ.ศ. 2559 : พิธีปิดกีฬาโรงเรียนอาเซียน ครั้งที่ 8
 13 ธันวาคม พ.ศ. 2563 : การประกวดนางสาวไทย 2563 รอบตัดสิน
 วอลเลย์บอลหญิงชิงแชมป์โลก 2025 รอบคัดเลือกกลุ่มซี และกลุ่มเอฟ
 งาน Lanna Expo เป็นประจำทุกปี

 การใช้งานในสถานการณ์การระบาดทั่วของโควิด-19  
คณะกรรมการโรคติดต่อจังหวัดเชียงใหม่ มีมติให้จัดตั้ง "โรงพยาบาลสนาม จังหวัดเชียงใหม่" ภายในศูนย์ประชุมและแสดงสินค้านานาชาติ ซึ่งเปิดรับผู้ป่วยเข้ารับการรักษาตั้งแต่วันที่ 9 เมษายน 2564 เนื่องจากการระบาดของโควิด-19 มีการเพิ่มของผู้ติดเชื้อเป็นจำนวนมาก ทำให้โรงพยาบาลในจังหวัดไม่มีห้องความดันลบเพียงพอที่จะรองรับ
เบื้องต้นมีเตียงรับผู้ป่วยในโถงแรกจำนวน 252 เตียง และเตรียมขยายเพิ่มเติมอีกหนึ่งห้อง จำนวนประมาณ 500 เตียง โดยพื้นที่ของศูนย์ประชุมสามารถรองรับได้เป็นจำนวน 1,000 เตียง
# กาโอ
กาโอ  เป็นเมืองในประเทศมาลี และเป็นเมืองหลวงของแคว้นกาโอ ตั้งอยู่ทางตะวันออกของประเทศ มีประชากรราว 86,633 คน
# ทิมบักตู
ทิมบักตู  หรือ ตงบุกตู (; Koyra Chiini:) เป็นเมืองแห่งหนึ่งของประเทศมาลี ตั้งอยู่ทางตอนกลางของประเทศที่มีแม่น้ำไนเจอร์ มีประชากรราว 54,453 คนตามสำมะโน ค.ศ. 2009 เป็นเมืองที่ได้รับจดทะเบียนเป็นมรดกโลกทางวัฒนธรรม

เมืองพี่น้อง
ทิมบักตูเป็นเมืองพี่น้องกับเมืองดังนี้:

  เค็มนิทซ์ ประเทศเยอรมนี
  เฮย์-ออน-วาย ประเทศเวลส์ สหราชอราณาจักร
  อัลก็อยเราะวาน ประเทศตูนิเซีย
  มาร์ราคิช ประเทศโมร็อกโก
  Saintes ประเทศฝรั่งเศส
  เท็มพี สหรัฐ
# วาซีลี ชุยคอฟ
วาซีลี อีวาโนวิช ชุยคอฟ (, 12 กุมภาพันธ์ ค.ศ. 1900 - 18 มีนาคม ค.ศ. 1982) เป็นพลโทในกองทัพแดงระหว่างสงครามโลกครั้งที่สอง ได้รับเหรียญดาวทองของวีรชนแห่งสหภาพโซเวียตสองครั้ง (ค.ศ. 1944 และ 1945) และหลังสงครามได้รับเลื่อนยศเป็นจอมพล

ระหว่างสงครามโลกครั้งที่สอง ชุยคอฟมีประวัติการรบในโปแลนด์ ฟินแลนด์ และยังเคยเป็นที่ปรึกษาแก่เจียง ไคเช็กของจีน ใน ค.ศ. 1942 เขามีส่วนในยุทธการสตาลินกราด หลังจากนั้น บังคับบัญชาทหารองครักษ์ที่ 8 (8th Guards) และนำการบุกผ่านโปแลนด์ และนำการรุกของโซเวียตกระทั่งพิชิตกรุงเบอร์ลินใน ค.ศ. 1945 

หลังสงคราม ชุยคอฟดำรงตำแหน่งผู้บัญชาการทหารกองกำลังภาคพื้นดินของกองทัพโซเวียต หัวหน้าการป้องกันสาธารณะ และเป็นสมาชิกคณะกรรมาธิการกลางพรรคคอมมิวนิสต์แห่งสหภาพโซเวียต
# พรรษชล สุปรีย์
พรรษชล สุปรีย์ (เกิด 29 มีนาคม พ.ศ. 2525) ชื่อเล่น แป้ง เป็นนักแสดงและพิธีกรชาวไทย สังกัดสถานีวิทยุโทรทัศน์ไทยทีวีสีช่อง 3  

 ประวัติ 
เเป้งจบการศึกษาชั้นมัธยมศึกษาจากโรงเรียนสตรีวิทยา 2 ในพระราชูปถัมภ์ฯ และระดับอุดมศึกษา คณะมนุษยศาสตร์ ภาษาอังกฤษ มหาวิทยาลัยหอการค้าไทย ได้รับเกียรตินิยมอันดับ 2 

ชีวิตส่วนตัวแต่งงาน กับแฟนหนุ่มนอกวงการ

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 ปี พ.ศ.  เรื่อง  รับบท  2549  ยิ่งเกลียด (เธอ) ยิ่งเจอรัก เพิร์ล  เรือนรักเรือนทาส สาหร่าย  2550  แหวนดอกไม้  ตุ้งติ้ง  บ้านวุ่นอุ่นไอรัก ปานฟ้า  2551  หาบของแม่ จิตรา  กิ่งแก้วกาฝาก จินตหรา (จิน)   2552  หยกลายเมฆ เพ็กกี้  เทพธิดาปลาร้า สุดคะนึง   2553  เหนือเมฆ พลอย  วนิดา  ชุมศรี  2554  เทพธิดาปลาร้า ไห 2 สุดคะนึง  เคหาสน์สีแดง  ภคินี  พิมมาลา  เต็มตา  2555  รักประกาศิต  พร   2556  แรงปรารถนา  สินีนาฎ (สิ)  หลานสาวนายพล  สีนวล  สุภาพบุรุษจุฑาเทพคุณชายพุฒิภัทร  ซิลวี่ (รับเชิญ) The Sixth Sense สื่อรักสัมผัสหัวใจ 2  น้ำหนึ่ง พินทุวงศ์ (หนึ่ง) / พิมพลอย อินนาวงศ์ ชาติเจ้าพระยา อรดี  ทองเนื้อเก้า  เทวี   2557  เสื้อสีฝุ่น  อ้อน  ทางเดินแห่งรัก  หวาน   2558  สะใภ้สายลับ  ช่อม่วง  ใต้เงาจันทร์ ลูกตาล  2559  สัมผัสพิศวง  ขวัญ (รับเชิญ)  2560  บ่วงหงส์  รจนา  รักกันพัลวัน  นลินี (หน่อย)  พ่อยุ่งลุงไม่ว่าง ชิดจันทร์  2561 My Hero วีรบุรุษสุดที่รัก  ลมไพรผูกรัก  ดวงตา (ตา) (รับเชิญ)  ปี่แก้วนางหงส์ แม่นิ่ม  2562  ชุมแพ เจ๊เหมย (รับเชิญ) ซีรีส์ชุด ลูกผู้ชาย ตอน เพชร  สร้อย วัยแสบสาแหรกขาด โครงการ 2  ครูมิลัน (รับเชิญ) 2565  ซ่อนกลิ่น  สิริ ปมเสน่หา  หยาดพิรุณ (รับเชิญ) 2566  มาตาลดา  เฟิน (วัยสาว) (รับเชิญ) พรหมลิขิต วิภาวรรณ 2568  คุณพี่เจ้าขาดิฉันเป็นห่านมิใช่หงส์  คุณพัด อีบัวกับไอ้ขวัญ ลำดวน

 ละครโทรทัศน์ทั้งหมดด้านล่างนี้ออกอากาศทาง  ช่อง 3 เอสดี
 ปี พ.ศ.  เรื่อง  รับบท  2559  เจ้าจอม  ชมชื่น  2560  เรือนร้อยเล่ห์  ผีรำเพย 

 ผลงานพิธีกร 
 รายการสีสันบันเทิง (สด)
 รายการทรีฟอร์ยู

 มิวสิควีดีโอ 
 เพลง อย่าสัญญา ของ ราฟฟี่-แนนซี่ (พ.ศ. 2541)
 เพลง หายเคืองหรือยัง ของ Lazy Day (พ.ศ. 2548)
 เพลง จันทร์ ของ หญิง ธิติกานต์ อาร์ สยาม (พ.ศ. 2552)

 แหล่งข้อมูลอื่น
# เซย์ลอน
เซย์ลอน (Ceylon) อาจหมายถึง
 ประเทศศรีลังกา
 ภาษาเซย์ลอน
# ดินดอนสามเหลี่ยมปากแม่น้ำโอคาวังโก
ดินดอนสามเหลี่ยมปากแม่น้ำโอคาวังโก หรือ สามเหลี่ยมปากแม่น้ำโอคาวังโก  เป็นดินดอนสามเหลี่ยมปากแม่น้ำขนาดใหญ่แห่งหนึ่งในทวีปแอฟริกา ตั้งอยู่ในเขตของประเทศบอตสวานา แอฟริกาใต้

ดินดอนสามเหลี่ยมปากแม่น้ำโอคาวังโก ได้รับสมญาว่าเป็น "รัตนะแห่งคาลาฮารี" เป็นเสมือนโอเอซิสของทะเลทรายคาลาฮารีที่แห้งแล้งของแอฟริกาใต้

เมื่อมองจากอวกาศ พื้นที่บริเวณนี้มีลักษณะคล้ายรอยเท้าของนกเป็นเขาวงกตประกอบด้วยทะเลสาบและแหล่งน้ำเล็ก ๆ ที่ซ่อนตัวอยู่ท่ามกลางดงกกและปาปิรุส  นับเป็นที่ดินดอนสามเหลี่ยมปากแม่น้ำในแผ่นดินหรือพื้นที่ชุ่มน้ำที่ใหญ่ที่สุดในโลก (ไม่ติดทะเล)บอตสวานา ครอบคลุมพื้นที่กว่า 15,000 ตารางกิโลเมตร

ดินดอนสามเหลี่ยมปากแม่น้ำโอคาวังโกนับเป็นปากแม่น้ำโอคาวังโก น้ำที่นี่จะระเหยหายไปโดยไม่ไหลลงสู่ทะเลหรือมหาสมุทรใด ๆ เพราะเป็นพื้นที่รับน้ำจากแม่น้ำหลายสายของแองโกลาและแทนซาเนียสามเหลี่ยมโอคาแวนโก ตอนที่ 5, "สุดหล้าฟ้าเขียว". สารคดีโดย ปองพล อดิเรกสาร ทางช่อง 3: เสาร์ที่ 4 มกราคม 2557 แต่ในช่วงต้นปีของทุกปี ราวเดือนมกราคม-กุมภาพันธ์ จะเป็นฤดูน้ำหลากที่น้ำท่วม น้ำจะใส เกิดเป็นเกาะแก่งและทะเลสาบต่าง ๆ รวมถึงแอ่งน้ำต่าง ๆ ทำให้สภาพพื้นที่เปลี่ยนไปสามเหลี่ยมโอคาแวนโก ตอนที่ 4, "สุดหล้าฟ้าเขียว". สารคดีโดย ปองพล อดิเรกสาร ทางช่อง 3: เสาร์ที่ 21 ธันวาคม 2556  เป็นแหล่งที่ปลาชุกชุม มีปลาต่าง ๆ มากมายหลายชนิดมารวมกัน เช่น ปลาไทเกอร์, ปลาหนัง รวมทั้งสัตว์ป่าแอฟริกาหลายชนิด เช่น เสือดาว, สิงโต, แอนทิโลป, ช้างแอฟริกัน, ควายป่าแอฟริกัน รวมแล้วประมาณ 4,000 ชนิดสามเหลี่ยมโอคาแวนโก ตอนที่ 3, "สุดหล้าฟ้าเขียว". สารคดีโดย ปองพล อดิเรกสาร ทางช่อง 3: เสาร์ที่ 7 ธันวาคม 2556 และเป็นแหล่งยังชีพของชาวพื้นเมืองที่จับปลาเป็นอาชีพ Pack of Teeth, "River Monsters" ทางดิสคัพเวอรีแชนแนล, สารคดีทางทรูวิชั่นส์: เสาร์ที่ 29 ธันวาคม 2555 ลำน้ำบางส่วนพอผ่านดินดอนสามเหลี่ยมนี้ไปจะไหลลง ทะเลสาบงามิ (Lake Ngami)
# กูติ (นักฟุตบอล)
โฆเซ มาริอา กูติเอร์เรซ เอร์นันเดซ  หรือรู้จักในชื่อ กูติ  เกิดวันที่ 31 ตุลาคม ค.ศ. 1976 เป็นอดีตนักฟุตบอลชาวสเปน เล่นตำแหน่งกองกลางตัวรุก ในอาชีพของเขา โดยมากแล้วเล่นให้แก่สโมสรฟุตบอลเรอัลมาดริด ลงเล่นมากกว่า 500 นัด (อย่างเป็นทางการ) ได้รับตำแหน่งเป็นรองกัปตันทีม ได้ช่วยให้ทีมได้รับถ้วย 15 ครั้ง ถ้วยที่โดดเด่นคือ ยูฟ่าแชมเปียนส์ลีก 3 ครั้ง และชนะเลิศลาลิกา 5 ครั้ง กูติยังลงเล่นในฐานะนักฟุตบอลทีมชาติสเปน 13 ครั้ง โดยลงแข่งเปิดตัวในปี ค.ศ. 1999
# คลองโยง
คลองโยง เป็นคลองที่อยู่ทางทิศตะวันออกของแม่น้ำท่าจีน ไหลผ่านท้องที่อำเภอนครชัยศรีและอำเภอพุทธมณฑล จังหวัดนครปฐม เชื่อมต่อกับคลองนราภิรมย์ คลองบางใหญ่ และคลองมหาสวัสดิ์
# เทศบาลเมืองบ้านบางม่วง
เทศบาลเมืองบ้านบางม่วง เป็นเทศบาลเมืองแห่งหนึ่งที่ตั้งอยู่ในเขตอำเภอบางใหญ่ จังหวัดนนทบุรี จัดตั้งขึ้นเป็นเทศบาลเมื่อ พ.ศ. 2554 ครอบคลุมพื้นที่ตำบลบางม่วง เฉพาะหมู่ที่ 1, 3–11, 13–15 และบางส่วนของหมู่ที่ 12 (นอกเขตเทศบาลตำบลบางม่วง)

 ประวัติ 
เทศบาลเมืองบ้านบางม่วงเดิมมีฐานะเป็น สภาตำบลบางม่วง ต่อมาได้รับการจัดตั้งเป็น องค์การบริหารส่วนตำบลบางม่วง ตามพระราชบัญญัติสภาตำบลและองค์การบริหารส่วนตำบล พ.ศ. 2537 เมื่อวันที่ 2 มีนาคม พ.ศ. 2538 จากนั้นจึงได้รับการจัดตั้งเป็น เทศบาลตำบลบ้านบางม่วง ตั้งแต่วันที่ 30 กันยายน พ.ศ. 2554

อนึ่ง ในการยกฐานะเป็นเทศบาลได้เปลี่ยนชื่อองค์กรจาก "บางม่วง" เป็น "บ้านบางม่วง" เพื่อไม่ให้มีชื่อซ้ำกับเทศบาลตำบลบางม่วง (บริเวณบางใหญ่เก่า) ที่มีอยู่แต่เดิม โดยใช้ชื่อเทศบาลตามชื่อหมู่บ้านบางม่วง (ได้แก่ หมู่ที่ 3, หมู่ที่ 4 และหมู่ที่ 11 ตำบลบางม่วง ตามกฎหมายลักษณะปกครองท้องที่) ซึ่งเป็นชื่อที่มีประชาชนเห็นชอบมากที่สุดจากชื่อที่ให้เลือกทั้งหมด 8 ชื่อ

 ตราสัญลักษณ์ 
เทศบาลเมืองบ้านบางม่วงได้กำหนดให้ใช้รูปวัดปรางค์หลวงเป็นตราสัญลักษณ์ของเทศบาล เนื่องจากเป็นวัดเก่าแก่คู่ท้องถิ่น

 ที่ตั้งและอาณาเขต 
เขตเทศบาลเมืองบ้านบางม่วงตั้งอยู่ทางทิศใต้ของอำเภอบางใหญ่ มีอาณาเขตติดต่อกับพื้นที่ใกล้เคียง ดังนี้
 ทิศเหนือ ติดต่อกับเขตเทศบาลเมืองบางใหญ่ เขตเทศบาลเมืองบางแม่นาง และเขตเทศบาลเมืองเสาธงหิน (อำเภอบางใหญ่)
 ทิศตะวันออก ติดต่อกับเขตเทศบาลตำบลบางม่วงและเขตเทศบาลเมืองบางเลน (อำเภอบางใหญ่)
 ทิศใต้ ติดต่อกับเขตเทศบาลเมืองปลายบางและเขตเทศบาลเมืองศาลากลาง (อำเภอบางกรวย)
 ทิศตะวันตก ติดต่อกับเขตเทศบาลเมืองศาลากลาง (อำเภอบางกรวย) เขตองค์การบริหารส่วนตำบลบางใหญ่ และเขตเทศบาลเมืองบางใหญ่ (อำเภอบางใหญ่)

 ประชากร 
อาชีพหลักของประชากรในถิ่นนี้คือเกษตรกรรม เพราะตั้งอยู่บนพื้นที่ราบลุ่มอยู่ทางด้านทิศตะวันตกของแม่น้ำเจ้าพระยา มีคลองไหลผ่านหลายสายทำให้พื้นที่มีน้ำอุดมสมบูรณ์ สภาพดินฟ้าอากาศโดยทั่วไปอยู่ในเกณฑ์ปกติ นอกจากนี้ยังมีอาชีพ รับราชการ รัฐวิสาหกิจ บริษัทเอกชน ธุรกิจส่วนตัว รับจ้างทั่วไป และทำงานเอกชนในท้องที่ข้างเคียง และบางส่วนเดินทางไปทำงานในกรุงเทพมหานคร 

นอกจากประชากรที่มีข้อมูลตามทะเบียนบ้านในตำบลบางม่วงแล้ว ยังมีประชากรแฝง (มีชื่ออยู่ในทะเบียนบ้านเขตอื่น) ที่เข้ามาอาศัยอยู่เป็นจำนวนมาก เพราะเป็นพื้นที่ปริมณฑลของกรุงเทพมหานคร

 การคมนาคม 
 ถนนกาญจนาภิเษก
 ถนนบางใหญ่-บางคูลัด (ซอยกันตนา)
 ถนนบางม่วง-บางคูลัด (ซอยวัดพระเงิน)
 ถนนบางม่วง-ศาลายา

 สาธารณูปโภค 
 ไฟฟ้า อยู่ในเขตการไฟฟ้านครหลวง เขตบางใหญ่
 ประปา อยู่ในเขตการประปานครหลวง สาขาบางใหญ่
 โทรศัพท์ อยู่ในเขตองค์การโทรศัพท์ เขตบางบัวทอง
 การแพทย์ มีโรงพยาบาลหลายแห่งทั้งของรัฐบาล เช่น โรงพยาบาลบางใหญ่ และโรงพยาบาลของเอกชน
 ไปรษณีย์ ดำเนินการโดยที่ทำการไปรษณีย์บางใหญ่

 การศึกษา 
 โรงเรียนวัดพระเงิน
 ศูนย์พัฒนาเด็กเล็ก (ศูนย์โรงเรียนวัดพระเงิน)
 โรงเรียนวัดสังวรพิมลไพบูลย์
 ศูนย์พัฒนาเด็กเล็ก (ศูนย์โรงเรียนวัดสังวรพิมลไพบูลย์)
 โรงเรียนเปรมประชาวัฒนา
 วิทยาลัยเทคโนโลยีวานิชบริหารธุรกิจ

 รถโดยสารประจำทาง 
 127 บางบัวทอง-บางลำพู-สนามหลวง
 177 (วงกลม) บางบัวทอง-อนุสาวรีย์ชัยสมรภูมิ
 516 บางบัวทอง-เทเวศร์
 รถตู้ปรับอากาศ

 สถานที่สำคัญ 
 วัดปรางค์หลวง
 โรงพยาบาลบางใหญ่
# อ็องตอนี เรแวแยร์
อ็องตอนี กี มารี เรแวแยร์ (เกิดวันที่ 10 พฤศจิกายน ค.ศ. 1979) เป็นอดีตนักฟุตบอลชาวฝรั่งเศส เล่นในตำแหน่งแบ็คขวา

โดยเรแวแยร์เป็นที่รู้จักจากการเล่นฟุตบอลในลีกเอิงถึง 16 ฤดูกาล ให้กับแรนและลียงโดยเขาได้แชมป์ลีกเอิง 5 สมัย กับลียง

ส่วนในการเล่นระดับชาติเรแวแยร์ลงเล่นให้กับทีมชาติฝรั่งเศส 20 นัด โดยเป็นหนึ่งในผู้เล่นทีมชาติฝรั่งเศสชุดแข่งขันในฟุตบอลโลก 2010 ที่ประเทศแอฟริกาใต้ และชุดแข่งขันในฟุตบอลชิงแชมป์แห่งชาติยุโรป 2012 ที่ประเทศโปแลนด์และยูเครน
# ลุยส์ การ์ซิอา
ลุยส์ ฆาบิเอร์ การ์ซิอา ซันซ์  หรือรู้จักในชื่อ ลุยส์ การ์ซิอา เกิดวันที่ 24 มิถุนายน ค.ศ. 1978 เป็นอดีตนักฟุตบอลอาชีพชาวสเปน ส่วนใหญ่เล่นตำแหน่งปีกซ้าย ถึงแม้ว่าเขาจะถนัดซ้าย แต่ก็สามารถใช้เท้าได้ทั้ง 2 ข้างและเล่นลูกบนอากาศได้ดี เขาเล่นให้แก่สโมสรฟุตบอลบาร์เซโลนาและอัตเลติโกเดมาดริดในประเทศบ้านเกิด จากนั้นย้ายไปสโมสรฟุตบอลลิเวอร์พูล ที่เขาได้ชนะในยูฟ่าแชมเปียนส์ลีก

ใน 8 ฤดูกาลในการเล่นฟุตบอลอาชีพ การ์ซิอาลงแข่งในลาลิกา 150 นัด ยิงได้ 22 ประตู เขายังเป็นตัวแทนทีมชาติในการแข่งขันฟุตบอลโลก 2006
# อาร์ม็อง โอกุสแต็ง หลุยส์ เดอ โกแล็งกูร์
อาร์ม็อง โอกุสแต็ง หลุยส์ เดอ โกแล็งกูร์   เป็นนายทหาร นักการทูตชาวฝรั่งเศสBohn pp 201–207 โกแล็งกูร์เป็นที่ปรึกษาคนสนิทจักรพรรดินโปเลียนที่ 1 เขามีบรรดาศักดิ์สืบตระกูลเป็น มาร์ควิสที่ 5 แห่งโกแล็งกูร์ (Marquis de Caulaincourt) และมีบรรดาศักดิ์ที่ได้รับสถาปนาใหม่คือ ดยุกแห่งวีเซนซา (Duc de Vicence)

เขาเกิดในครอบครัวขุนนางในหมู่บ้านที่ชื่อว่าโกแล็งกูร์ แคว้นปีการ์ดี ทางภาคเหนือของฝรั่งเศส บิดาของเขาเป็นนายทหารซึ่งรับราชการตั้งแต่สมัยระบอบเก่าสู่สมัยระบอบสาธารณรัฐ และได้รับการแต่งตั้งจากนโปเลียนให้เป็นเคานต์แห่งจักรวรรดิไม่นานก่อนเสียชีวิตในปี 1808

โกแล็งกูร์เริ่มรับราชการทหารในกรมทหารม้าเมื่อปี 1788 ขณะมีอายุ 14 ปี เขาพูดได้หลายภาษารวมถึงภาษารัสเซีย ด้วยเหตุนี้เขาจึงถูกส่งตัวโดยกงสุลเอกนโปเลียน โบนาปาร์ต ไปยังกรุงเซนต์ปีเตอส์เบิร์กของรัสเซียในปี 1801 เพื่อประเมินอิทธิพลของอังกฤษในราชสำนักรัสเซีย
# อ็องเดร มาเซนา
อ็องเดร มาเซนา  เป็นผู้บัญชาการทหารชาวฝรั่งเศสในช่วงสงครามปฏิวัติฝรั่งเศสHorward, Donald D. (ed.) (1973). The French Campaign in Portugal, An Account by Jean Jacques Pelet, 1810-1811. Minneapolis, MN, p. 501. มาเซนาเป็นหนึ่งในนายพลสิบแปดคนแรกที่ได้รับยศจอมพลแห่งจักรวรรดิ และได้รับฉายาจากนโปเลียนว่า ลูกรักของชัยชนะ (l'Enfant chéri de la Victoire)Franceschi, Michel (2005). Austerlitz. Montreal: International Napoleonic Society, p. 20. เขาถือเป็นหนึ่งในสามจอมพลผู้ยอดเยี่ยมที่สุดของนโปเลียน ร่วมกับจอมพลหลุยส์-นีกอลา ดาวู และฌ็อง ลาน 

มาเซนาเกิดในครอบครัวยากจน เขาเคยทำงานเป็นเด็กรับใช้บนเรือสินค้าในทะเลเมดิเตอร์เรเนียนเป็นเวลากว่าสี่ปี และไม่ได้เรียนจบจากวิทยาลัยทหารเฉกเช่นนายพลคนอื่น เมื่อเขาเดินทางกลับฝรั่งเศสในปี 1775 เขาก็ได้บรรจุเป็นพลทหารในกรมทหารอิตาลี กองทัพหลวงฝรั่งเศส เมื่อมีก้าวหน้าจนมียศเป็นจ่าสิบเอก อันเป็นยศสูงสุดสำหรับสามัญชนผู้ไม่ได้เรียนจบทหาร เขาจึงลาออกจากราชการในปี 1789 

หลังลาออก เขาแต่งงานและใช้ชีวิตกับครอบครัวฝ่ายสาวในเมืองอ็องทีบส์ (Antibes) มาเซนาเปิดร้านขายของชำ และใช้ความรู้กับเส้นสายสมัยอยู่บนเรือสินค้า ทำธุรกิจลักลอบค้าของเถื่อน และเคยถูกจับขังไม่นานในภาคเหนือของอิตาลี ต่อมาเมื่อเกิดสงครามปฏิวัติฝรั่งเศส เขากลับเข้ารับราชการในปี 1791 ในตำแหน่งนายทหารสัญญาบัตร และได้เป็นพันโทในปี 1792 ประจำอยู่ที่ปีเยมอนเต ใกล้ชายแดนอิตาลี
# มกราคม พ.ศ. 2556
วันที่2มกราคม พ.ศ. 2556 เป็นเดือนที่ 1 ของปี พ.ศ. 2556 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี

 สถานีย่อย:เหตุการณ์ปัจจุบัน
# หน้าผาการคลังสหรัฐ
ในสหรัฐอเมริกา "หน้าผาการคลัง"  หมายถึง ผลกระทบทางเศรษฐกิจซึ่งอาจเกิดขึ้นจากการเพิ่มภาษี การตัดลดงบประมาณ และการลดการขาดดุลงบประมาณสหรัฐอเมริกาเริ่มตั้งแต่ พ.ศ. 2556 หากกฎหมายเดิมที่มีอยู่ยังไม่เปลี่ยนแปลง การขาดดุลคาดว่าจะลดลงราวกลางปี พ.ศ. 2556 สำนักงานงบประมาณรัฐสภาประเมินว่าการขาดดุลที่ลดลงอย่างรุนแรง (หน้าผาการคลัง) นี้ มีแนวโน้มจะนำไปสู่ภาวะเศรษฐกิจถดถอยอย่างอ่อนในต้นปี พ.ศ. 2556

กฎหมายซึ่งนำไปสู่หน้าผาการคลัง มีการหมดอายุของรัฐบัญญัติลดภาษี พ.ศ. 2553 และการตัดลดงบประมาณที่วางแผนไว้ภายใต้รัฐบัญญัติควบคุมงบประมาณ พ.ศ. 2554 แทบทุกข้อเสนอให้หลีกเลี่ยงหน้าผาการคลังเกี่ยวข้องกับการต่ออายุการตัดภาษีสมัยประธานาธิบดีบุชหรือเพิ่มงบประมาณ เนื่องจากผลกระทบตรงข้ามระยะสั้นต่อเศรษฐกิจ หน้าผาการคลังจึงปลุกกระแสวิจารณ์อย่างเข้มข้นทั้งในและนอกรัฐสภา และนำไปสู่การเรียกร้องให้ขยายการลดภาษีบางส่วนหรือทั้งหมด และให้แทนที่การประหยัด (cutback) ที่มีเป้าหมายกว่า การเจรจายืดเยื้อว่าด้วยประเด็นดังกล่าวก่อให้เกิดความไม่แน่นอนของนโยบายเพิ่มสูงขึ้นต่อภาษีที่จะกำหนดและรายจ่ายภาครัฐในสหรัฐอเมริกา

รัฐบัญญัติควบคุมงบประมาณเป็นการประนีประนอมโดยตั้งใจให้ระงับข้อพิพาทเกี่ยวกับเพดานหนี้สาธารณะ โครงการหลักบางโครงการ เช่น หลักประกันสังคม (Social Security) ประกันสุขภาพ  การใช้จ่ายระดับสหรัฐ (รวมทั้งการใช้จ่ายทางทหารและบำนาญ) และสวัสดิการทหารผ่านศึก ถูกยกเว้นจากการตัดลดงบประมาณ สำหรับรายจ่ายด้านการป้องกันประเทศ หน่วยงานรัฐบาลกลางและกระทรวงต่าง ๆ จะถูกลดผ่านการลดกว้าง ๆ ตื้น ๆ 

หนี้สาธารณะของสหรัฐอเมริกาจะยังคงโตขึ้นแม้จะมีหน้าผาการคลังก็ตาม อย่างไรก็ดี ในอีกสิบปีข้างหน้า การขาดดุลที่น้อยลงจะลดการเพิ่มหนี้ที่คาดการณ์ไว้ลงได้มากถึง 7.1 ล้านล้านดอลล่าร์สหรัฐ หรือราว 70% ซึ่งส่งผลให้มีอัตราส่วนหนี้ต่อขนาดเศรษฐกิจลดลงอย่างมาก สำหรับปีแรก (จากปีงบประมาณ 2555 ถึง 2556) รายได้จากภาษีของรัฐบาลกลางคาดการณ์ว่าจะเพิ่มขึ้น 19.63% ขณะที่รายจ่ายคาดว่าจะลดลง 0.25%(table-1.6) การเปลี่ยนแปลงเหล่านี้จะเพิ่มรายได้จากภาษีใน พ.ศ. 2556 เป็น 18.4% ของจีดีพี เหนือกว่าค่าเฉลี่ยในอดีตที่ 18.0% ของจีดีพี ขณะที่การลดรายจ่ายลงเหลือประมาณ 22.4% ของจีดีพี ซึ่งยังสูงกว่าค่าเฉลี่ยรายจ่ายในอดีตที่ 21.0% ของจีดีพี
# วงศ์ย่อยปลาเขือ
วงศ์ย่อยปลาเขือ หรือ วงศ์ย่อยปลาบู่เขือ  เป็นวงศ์ย่อยของวงศ์ปลาบู่ (Gobiidae) ใช้ชื่อวงศ์ว่า Amblyopinae 

ปลาในวงศ์ย่อยนี้ มีรูปร่างโดยรวมคือ มีลำตัวเรียวยาวคล้ายงูหรือปลาไหลมากกว่าปลาบู่ อาศัยอยู่ในโคลน ครีบหลังสองตอนเชื่อมต่อกันโดยโครสร้างเนื้อเยื่อ ตาลดรูปลงจนมีขนาดเล็ก เนื่องจากไม่ได้ใช้ประโยชน์ มีลำตัวสีชมพู, สีแดง หรือสีม่วง แบ่งออกได้เป็น 23 ชนิด ใน 12 สกุล

การจำแนก
12 สกุล

Amblyotrypauchen Hora, 1924
Brachyamblyopus Bleeker, 1874
Caragobius Smith & Seale 1906
Gymnoamblyopus Murdy & Ferraris, 2003
Karsten Murdy, 2002 
Nudagobioides Shaw, 1929
Odontamblyopus Murdy & Shibukawa, 2003
Paratrypauchen Murdy, 2008   
Pseudotrypauchen Hardenberg, 1931
Taeniodes Lacepède, 1800
Trypauchen Valenciennes, 1837
Trypauchenichthys Bleeker, 1860
Trypauchenopsis Volz 1903

อนึ่งในสกุล Gobioides โดยมากจะจัดให้อยู่ในวงศ์ย่อย Gobionellinae
# ผึ้ง (แก้ความกำกวม)
ผึ้ง อาจหมายถึง
 ผึ้ง แมลงจำพวกหนึ่งในอันดับ Apiformes
 ผึ้ง (พรรณไม้) ไม้ยืนต้นขนาดใหญ่ มีชื่อวิทยาศาสตร์ว่า  Koompassia excelsa
 ผึ้ง ปลาน้ำจืดวงศ์หนึ่ง ใช้ชื่อวงศ์ว่า Gyrinocheilidae โดยเฉพาะชนิด Gyrinocheilus aymonieri
 พุ่มพวง ดวงจันทร์ นักร้องลูกทุ่งหญิงชาวไทย ชื่อเล่นว่า "ผึ้ง"
# อาร์ดา ทูรัน
อาร์ดา ทูรัน (เกิด 30 มกราคม ค.ศ. 1987) เป็นอดีตนักฟุตบอลชาวตุรกี ปัจจุบันเป็นผู้จัดการทีม เอยัปสปอร์ ทีมฟุตบอลในซือเปร์ลีก เมื่อตอนเขาอายุ 22 ปี เขาเล่นให้กับกาลาทาซาไร สโมสรฟุตบอลชื่อดังในตุรกี และได้เป็นกัปตันทีมของสโมสรจนถึงฤดูกาล 2009-10 ก่อนที่จะมาอยู่กับอัตเลติโกเดมาดริด

หลังจากประสบความสำเร็จในการแข่งขันยูฟ่า ยูโร 2008 ตูรานได้รับการจัดอันดับเป็นอันดับที่แปดในการคัดเลือกผู้เล่นฟุตบอลเยาวชนยอดเยี่ยม 100 คนของโลกที่ตีพิมพ์โดยนิตยสารสเปน Don Balón ในเดือนกรกฎาคม 2008 ในปี 2014 ตูรานได้รับการจัดอันดับที่ 38 ใน ‘นักฟุตบอลยอดเยี่ยม 100 คนของโลก’ โดย The Guardian และเขาเป็นผู้เล่นเพียงคนเดียวในรายชื่อที่เกิดในตุรกี เมื่อวันที่ 25 พฤศจิกายน 2014 ตูรานได้รับการเสนอชื่อให้เข้าชิงทีมแห่งปีของยูฟ่า ประจำปี 2014 โดยเป็นหนึ่งในผู้เล่น 39 คน

ตูรานมีการลงเล่นระดับทีมชาติตุรกีไปทั้งหมด 100 นัดและยิงได้ 17 ประตู ทำให้เขาเป็นผู้เล่นที่ติดทีมชาติมากที่สุดเป็นอันดับที่ห้าตลอดกาลของตุรกี

เมื่อวันที่ 12 กันยายน 2022 ตูรานได้ประกาศผ่านบัญชีโซเชียลมีเดียของเขาว่าเขาได้ 'แขวนสตั๊ด' เลิกเล่นฟุตบอลแล้ว การประกาศเลิกเล่นนี้มาพร้อมกับวิดีโออำลาอย่างเป็นทางการ ซึ่งจัดทำโดยช่อง Libre Channel

แหล่งข้อมูลอื่น

Atlético Madrid official profile
La Liga profile
Transfermarkt profile

Arda Turan at FootballTop.com
# ตำบลห้วยใต้
ตำบลห้วยใต้ เป็นตำบลหนึ่งในอำเภอขุขันธ์ ตั้งเมื่อปี พ.ศ. 2515 โดยแยกออกจากตำบลห้วยเหนือ

 ที่ตั้งและอาณาเขต 
ตำบลห้วยใต้ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับ ตำบลห้วยสำราญ ตำบลห้วยเหนือ ตำบลหนองฉลอง อำเภอขุขันธ์
ทิศตะวันออก ติดต่อกับ ตำบลหนองฉลอง ตำบลนิคมพัฒนา อำเภอขุขันธ์
ทิศใต้ ติดต่อกับ ตำบลปรือใหญ่ อำเภอขุขันธ์ ตำบลตะเคียนราม อำเภอภูสิงห์
ทิศตะวันตก ติดต่อกับ ตำบลโสน อำเภอขุขันธ์

 การปกครอง 
ตำบลห้วยใต้แบ่งพื้นที่การปกครองออกเป็น 13 หมู่บ้าน ได้แก่
 หมู่ที่ 1 บ้านแดง
 หมู่ที่ 2 บ้านก่อ 
 หมู่ที่ 3 บ้านแขว
 หมู่ที่ 4 บ้านสมบูรณ์ 
 หมู่ที่ 5 บ้านสระรุน
 หมู่ที่ 6 บ้านปราสาท
 หมู่ที่ 7 บ้านกันแต 
 หมู่ที่ 8 บ้านตาดม
 หมู่ที่ 9 บ้านตาตุม
 หมู่ที่ 10 บ้านชำเจริญ
 หมู่ที่ 11 บ้านกระเบา
 หมู่ที่ 12 บ้านตากรุด
 หมู่ที่ 13 บ้านสมบูรณ์เหนือ

การสาธารณสุข
ประกอบด้วยโรงพยาบาลส่งเสริมสุขภาพตำบล 1 แห่ง คือ
โรงพยาบาลส่งเสริมสุขภาพตำบลสมบูรณ์

การศึกษา
ประกอบด้วยโรงเรียนประถมศึกษา 4 โรงเรียน ได้แก่
โรงเรียนบ้านตาดม
โรงเรียนบ้านกันแตสระรุน
โรงเรียนบ้านสมบูรณ์
โรงเรียนบ้านแขว

การศาสนา
วัดปราสาทใต้
วัดบ้านแขว
วัดบ้านสมบูรณ์
วัดบ้านตาดม
ที่พักสำนักสงฆ์บ้านสระรุน

การคมนาคม
ทางหลวงแผ่นดินหมายเลข 24 (สีคิ้ว-อุบลราชธานี)
ทางหลวงแผ่นดินหมายเลข 220 (ศรีสะเกษ-ขุขันธ์)
ทางหลวงชนบท ศก.2048 (บ้านแดง-บ้านสมบูรณ์)
ทางหลวงชนบท ศก.7085 (บ้านสระรุน-บ้านตะเคียนรามตะวันออก)
ทางหลวงชนบท ศก. 4066 (บ้านกระเบา-บ้านศาลา)
ทางแยกขุขันธ์ เป็นจุดบรรจบของทางหลวงแผ่นดินหมายเลข 220 (ศรีสะเกษ-ขุขันธ์) กับทางหลวงแผ่นดินหมายเลข 24 (สีคิ้ว-อุบลราชธานี) เป็นแยกที่สำคัญอีกแยกหนึ่งในอำเภอขุขันธ์ สามารถใช้สัญจรไปยังตัวอำเภอขุขันธ์ ตัวจังหวัดศรีสะเกษ ฯลฯ

สถานที่สำคัญอื่น ๆ
หมวดทางหลวงขุขันธ์
องค์การบริหารส่วนตำบลห้วยใต้

แหล่งน้ำ
ห้วยเหนือ
ห้วยใต้
ห้วยรัง
หนองลูกแรด
หนองระรอด

ห้วยใต้
ห้วยใต้
# สนามกีฬาลาโรซาเลดา
สนามกีฬาลาโรซาเลดา  เป็นสนามกีฬาของกีฬาฟุตบอล ตั้งอยู่ที่เมืองมาลากา แคว้นอันดาลูซิอา ทางตอนใต้ของประเทศสเปน นอกจากนี้ยังเป็นสนามเหย้าของสโมสรฟุตบอลมาลากา มีความจุทั้ง 29,500 ที่นั่ง

สนามแห่งนี้ยังเคยใช้เป็นหนึ่งในสนามที่ใช้ในการแข่งขันฟุตบอลโลก 1982 ซึ่งประเทศสเปนเป็นเจ้าภาพ

แหล่งข้อมูลอื่น
La Rosaleda Stadium 

Estadios de España
# สเตฟาน สายชล ปารเนียส
สเตฟาน สายชล จอร์จ ปารเนียส  เกิดวันที่ 16 เมษายน พ.ศ. 2536 เป็นนักแสดงและนายแบบลูกครึ่งไทย-ฝรั่งเศส เคยมีผลงานด้านอื่นเช่น ถ่ายโฆษณา เดินแบบ มีละครเรื่องแรก รากบุญ ช่อง 3

การศึกษา
 โรงเรียนนานาชาติฝรั่งเศสกรุงเทพฯ และศึกษาต่อด้านกราฟิกดีไซน์ที่ Accademia Italiana

ผลงานการแสดง
 ละครโทรทัศน์ 

| rowspan = "1" align = "center"| 2555 || align = "center"|  รากบุญ || align = "center"| นที 
|-
| rowspan = "1" align = "center"| 2556 || align = "center"| มายาตวัน || align = "center"| สเต๊ฟ 
|-
| rowspan = "2" align = "center"| 2557 || align = "center"| ในสวนขวัญ || align = "center"| ภูมิ 
|-
| align = "center"| รากบุญ 2 รอยรักแรงมาร || align = "center"| นที  
|-
| rowspan = "2" align = "center"| 2558 || align = "center"| Gossip Girl Thailand || align = "center"| เอริค
|-
| align = "center"| มาลี เพื่อนรัก..พลังพิสดาร || align = "center"| สมิธ แอนเดอร์สัน	
|-
| rowspan = "1" align = "center"| 2560 || align = "center"| Princess Hours Thailand รักวุ่น ๆ เจ้าหญิงจอมจุ้น || align = "center"| ณคุณ
|-
|}

 มิวสิกวิดีโอ 
 ปี  เพลง  นักร้อง   พ.ศ. 2555   ตัดใจไม่ลงและคงไม่ยอม (Refuse)  WAii  พ.ศ. 2558   เขิน  มุก ปภทพร

 โฆษณา 
ผลงานโฆษณา ทวิสตี้
KFC ทาร์ตไข่ in Love
โหลดเล่นลุ้น กับ 7LuckyGet
ผลงาน DJ คลื่น PYNK 98 FM
น้ำส้ม Minute Maid Splash
Toyota Yaris Ativ (โตโยต้า ยาริส เอทีฟ)
# ราอุล การ์ซิอา (นักฟุตบอล)
ราอุล การ์ซิอา เอสกูเดโร (เกิดวันที่ 11 กรกฎาคม ค.ศ. 1986) เป็นนักฟุตบอลชาวสเปน ปัจจุบันลงเล่ในตำแหน่งกองกลางตัวรุก และกองหน้าตัวต่ำให้กับอัตเลติกบิลบาโอ สโมสรในลาลิกา

แหล่งข้อมูลอื่น
Osasuna official profile  
BDFutbol profile
Futbolme profile 
Transfermarkt profile
# เฆซุส กาเมซ
เฆซุส กาเมซ ดัวร์เต (เกิดเมื่อวันที่ 10 เมษายน ค.ศ. 1985 เป็นนักฟุตบอลชาวสเปน ปัจจุบันเป็นรองกัปตันทีมของ สโมสรฟุตบอลมาลากา คนปัจจุบัน เล่นในตำแหน่งแบ็กขวา

กาเมซเคยเล่นให้กับทีมชาติสเปนชุดอายุไม่เกิน 23 ปี และคว้าแชมป์ เมดิเตอร์รานีนเกมส์ ได้ในปี 2005

เกียรติประวัติ
สเปน U23
เมดิเตอร์รานีนเกมส์: 2005
แหล่งข้อมูลอื่น
Málaga official profile 
BDFutbol profile
Transfermarkt profile
# ฟีลีปี ลูอีช
ฟีลีปี ลูอีช กัสมีร์สกี หรือรู้จักกันในชื่อ ฟีลีปี ลูอีช (เกิดเมื่อวันที่ 9 สิงหาคม ค.ศ. 1985 ในเมือง จารากูอา เด ซุล รัฐซันตากาตารีนา) เป็นนักฟุตบอลชาวบราซิล ปัจจุบันเล่นให้กับ อัตเลติโกเดมาดริดในลาลิกา

เขาเป็นนักเตะที่ถนัดในด้านกองหลัง ในตำแหน่งแบ็กซ้าย และบางครั้งยังเล่นเป็น กองกลางฝั่งซ้ายได้อีกด้วย ฟีลีปีเล่นฟุตบอลในสโมสรสเปนมากที่สุดในการเล่นฟุตบอลอาชีพของเขาโดยเล่นให้ เดปอร์ติโบเดลาโกรุญญาถึง 4 ฤดูกาล